న్యూఢిల్లీ: 'ఉలూకూ లేదు. పలుకూ లేదు. స్వయానా నేనే లేఖ రాసినా ఆయన పట్టించుకున్న పాపాన పోలేదు. ఇదేం తీరు...ఇదేం వైఖరి' అంటూ పాక్ ప్రధాని నవాజ్ షరీఫ్ విదేశీ వ్యవహారాల సలహాదారు సర్తాజ్ అజీజ్పై భారత విదేశాంగ శాఖ మంత్రి సుష్మాస్వరాజ్ నిప్పులు చెరిగారు. కుల్భూషణ్ జాధవ్ తల్లి చేసిన విజ్ఞప్తి మేరకు వెంటనే ఆమెకు వీసా మంజూరు చేయాలని కోరుతూ సర్తాజ్కు తాను లేఖ రాసినట్టు సుష్మ వరుస ట్వీట్లలో తెలిపారు. ఆ లేఖను సర్తాజ్ గుర్తించనే లేదని తప్పుపట్టారు. భారత జాతీయుడైన కుల్భూషణ్ జాధవ్పై గూఢచర్యం నేరం మోపుతూ పాకిస్థాన్ ఆర్మీ కోర్టు ఆయనకు మరణశిక్ష విధిస్తూ ఇటీవల తీర్పు చెప్పింది. ఈ తీర్పుపై భారత్, పాక్ మధ్య తీవ్ర వివాదం నెలకొంది. ఈ నేపథ్యంలో తాను భారత్కు వచ్చేయాలనుకుంటున్నట్టు కుల్భూషణ్ తల్లి సుష్మకు ఓ ట్వీట్లో విజ్ఞప్తి చేశారు కూడా. కాగా, ఇండియాలో వైద్యం చేయించుకోవాలనుకుంటున్న వారికి అవసరమైన మెడికల్ వీసాలపై కూడా సుష్మ తన ట్వీట్లలో వివరణ ఇచ్చారు. మానవతా దృక్పథంతో తాము మెడికల్ వీసాలు ఇచ్చేందుకు సిద్ధంగానే ఉన్నప్పటికీ అందుకు సర్తాజ్ మోకాలడ్డుతున్నారని సుష్మ మండిపడ్డారు. ఇరుదేశాల ద్వైపాక్షిక సంబంధాలు ఇటీవల కాలంలో బాగా తెబ్బతిన్న నేపథ్యంలో మెడికల్ వీసా నిబంధనలను భారత్ ఇటీవల సవరించింది. భారత్లో మెడికల్ ట్రీట్మెంట్ కోరుకుంటున్న పాక్ జాతీయులు సర్తాజ్ అజీజ్ నుంచి లెటర్ తీసుకోవాలనే నిబంధనను చేర్చారు. దీనిపై సుష్మ మరింత వివరణ ఇస్తూ, అజీజ్ నుంచి అనుమతి తీసుకుంటే తక్షణం వీసా ఇచ్చేందుకు తమకు ఎలాంటి అభ్యంతరం లేదన్నారు. అనుమతి ఇవ్వకపోతే అది అజీజ్ తప్పే అవుతుందని సుష్మ తెగేసిచెప్పారు.
newdhilly: 'uluukuu ledu. palukuu ledu. swayana nene lekha rasina aayana pattinchukunna papana poledu. idem teeru...idem vaikhari' antuu pak pradhaani nawaj sharif videshee vyavahaaraala salahaadaaru sartaj ajijpai bhaarata videsaanga saakha mantri sushmaswaraj nippulu cherigaaru. kulbhushan jadhav talli chesina vignapti meraku ventane aameku veesa manjuru cheyalani korutu sartaajku taanu lekha rasinattu sushma varusa tweetlalo telipaaru. aa lekhanu sartaj gurtinchane ledani tappupattaaru. bhaarata jaateeyudaina kulbhushan jaadhavpai goodacharyam neram moputu pakisthan armi kortu aayanaku maranasiksha vidhistuu iteevala teerpu cheppindi. ee teerpupai bharat, pak madhya teevra vivaadam nelakondi. ee nepathyamlo taanu bhaaratku vacheyaalanukuntunnatta kulbhushan talli sushmaku oo tweetlo vignapti chesaru kuudaa. kaga, indialo vaidyam cheyinchukovalanukuntu vaariki avasaramaina medical veesaalapai kuudaa sushma tana tweetlalo vivarana icharu. manavata drukpathamtho taamu medical veesaalu ichenduku siddhamgaane unnappatikii anduku sartaj mokaaladdutunnaarani sushma mandipaddaaru. irudesaala dwaipaakshika sambandhaalu iteevala kaalamlo baga tebbatinna nepathyamlo medical veesa nibandhanalanu bharat iteevala savarinchindi. bhaaratlo medical treatment korukuntunna pak jaateeyulu sartaj ajij nunchi leter teesukovaalane nibandhananu cherchaaru. deenipai sushma marinta vivarana istuu, ajij nunchi anumati teesukunte takshanam veesa ichenduku tamaku elanti abhyantaram ledannaru. anumati ivvakapothe adhi ajij tappe avutundani sushma tegesicheppaaru.